Med pogostejše stranske učinke odvajal spadajo napenjanje, vetrovi, želodčni krči, slabše počutje in dehidracija. Večinoma so ti učinki blagi in izginejo, ko prenehamo z jemanjem odvajal. V redkejših primerih oz. posebej ob neprimernem ali prekomernem uživanju odvajal pa lahko nastopijo tudi rektalna krvavitev, krči, oteženo požiranje, izpuščaji ali nereden srčni utrip. Če opazite katerega od teh učinkov, nemudoma prenehajte z jemanjem odvajala in poiščite zdravniško pomoč.